Les obres del pont d'accés al polígon químic acabaran la setmana que ve
16 de març 2021

![](/media/jdvbaqdg/97-c_puente.jpg)  
  

Hui els delegats de Manteniment, Pepe Gil, i de Contractació, Javier Raro, han visitat les obres de reparació del pont d’accés al polígon químic per a analitzar el seu estat i confirmar que a partir de la setmana que ve estarà obert a la circulació. El delegat de Manteniment de l'Ajuntament de Sagunt, Pepe Gil, ha declarat que les obres de reparació del pont d'accés al polígon químic van a bon ritme: «**les obres finalitzaran en la data prevista, demostrant la professionalitat de l’empresa contractista**». 

  

El regidor ha destacat que en aquestos moments estan repavimentant tota calçada i pintant les baranes protectores. En un principi estava previst obrir-ho aquest cap de setmana, però a causa de les condicions climatològiques no serà fins a la setmana vinent quan es podrà pintar les línies de la calçada. Ha aprofitat també per a demanar disculpes a tots aquells que per les obres hagen hagut de canviar les rutes d’accés al treball i a les seues vivendes, com és el cas del veïnat del Grau Vell. 

L'Ajuntament de Sagunt va adjudicar, el passat 12 de novembre, el contracte d'obres de reparació del pont d'accés al polígon químic a l'empresa Azul Construcción Repair S.A., per un import de 398.908 € (IVA inclòs). Esta actuació consisteix en la reparació d'aparells de suport i danys causats pel moviment del tauler del pont i les actuacions de reparació i mesures correctores que permeten frenar el moviment del tauler i restituir l'estat dels elements danyats.

  

![](/media/sfvnipm0/97-c_puentefinal.jpg)  
  

​

*   [](http://www.facebook.com/sharer.php?u=https://aytosagunto.es/va/actualitat/les-obres-del-pont-d-acces-al-poligon-quimic-acabaran-la-setmana-que-ve/ "Facebook")
*   [](http://twitter.com/share?url=https://aytosagunto.es/va/actualitat/les-obres-del-pont-d-acces-al-poligon-quimic-acabaran-la-setmana-que-ve/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/les-obres-del-pont-d-acces-al-poligon-quimic-acabaran-la-setmana-que-ve/ "Linked In")
*   [](mailto:?body=https://aytosagunto.es/va/actualitat/les-obres-del-pont-d-acces-al-poligon-quimic-acabaran-la-setmana-que-ve/)